લંડન તા. ૧૨ : ભારતે ભાગેડુ દારૂના વેપારી વિજય માલ્યાના જલદી પ્રત્યર્પણ માટે ગુરુવારે બ્રિટનનો સહકાર માંગ્યો. ફ્રોડ અને ૯,૦૦૦ કરોડ રૂપિયાના મની લોન્ડ્રિંગને લગતા મામલામાં માલ્યાના પ્રત્યર્પણ માટે બ્રિટનમાં કાયદાકીય પ્રક્રિયા ચાલી રહી છે. બ્રિટનના સિકયોરિટી એન્ડ ઈકોનોમિક ક્રાઈમ મામલાના મંત્રી બેન વેલેસની સાથે દ્વિપક્ષીય બેઠકમાં ગૃહ રાજયમંત્રી કિરન રિજિજૂએ વેસ્ટમિનિસ્ટર મેજિસ્ટ્રેટ કોર્ટમાં ચાલી રહેલા પ્રત્યર્પણ મામલાની જાણકારી મેળવી.